runetrust/blame-folketinget-dk huggingface dataset:
Christian Rabjerg Madsen (S), 2017-12-05:
Vi er ikke vidende om, at der fra myndighedernes side er et ønske om at stramme op her, at politiet efterspørger det, og derfor vil vi gerne afvente, at politiet kommer med en melding, eventuelt via drøftelser med regeringen, før vi forholder os til, hvilke initiativer man eventuelt vil kunne iværksætte.
Tom Behnke (FRI), 2000-05-03:
Det, vi taler om, er jo graffitihærværk, og det er hærværk, og det er meget, meget omsiggribende hærværk, det er noget utrolig grimt hærværk, der bliver lavet, og det er på ganske mange bygninger og ting i byerne, men sandelig også på landet.
Kristian Jensen (V), 2005-11-25:
Endelig har der været en diskussion om, at aktieejeren jo i indkøbsåret ikke følger kalenderåret, og der vil vi selvfølgelig lave en præcisering, således at det er beholdningen pr. 31. december 2005, der også for dem er de aktier, der bliver mærket som værende gældende under de eksisterende regler.
Mogens Andreasen (DF), 1998-12-04:
Da vores ordfører på området ikke kan være til stede, skal jeg på Dansk Folkepartis vegne fremsætte følgende bemærkninger: Dansk Folkeparti har den overordnede holdning, at landdistriktskommuner skal hjælpes. Vi går meget ind for, at der sker en udvikling, så landdistrikterne og de små byer bliver opprioriteret, at der f.eks. for befolkningen i landdistrikterne er en tilfredsstillende transportmulighed, mulighed for butikker, osv. Så for Dansk Folkeparti hersker der ingen tvivl om, at udviklingen i landkommunerne skal styrkes og også erhvervsmulighederne.
Kamal Qureshi (SF), 2010-11-23:
Jeg tror, de færreste herinde egentlig er uenige i intentionerne i det, ordføreren siger, men ud over de eksisterende rammer, der er, hvor der er nogle begrænsninger på nogle ekstreme ytringer, lægger hr. Simon Emil Ammitzbøll så op til, at der skal begrænsninger på nogen politiske ytringer?
Line Barfod (EL), 2009-10-07:
Når man f.eks. i Kolding skal fyre op mod 400 medarbejdere, går jeg ud fra, at det ikke er, fordi de synes, at det er sjovt at gøre det, og det samme gælder Favrskov Kommune, hvor man har været nødt til at tage 70 mio. kr. af kassen for at få tingene til at hænge sammen, i øvrigt med en Venstreborgmester.
Margrethe Vestager (RV), 2009-05-27:
Det forstår jeg egentlig godt, for i den mest vidtgående form vil det betyde, at der i samtlige 29.000 klasser i Danmark skal være en undervisningsassistent, og så tror jeg, at udgiften til det bliver langt mere end det dobbelte af, hvad SF nogen sinde har gjort sig forestilling om.
Carsten Hansen (S), 2007-03-13:
Jeg har stor tiltro til, at det uddannelsessystem, vi har i Danmark, virker rigtig godt, og efterskoleforeningen og de forældre, der har børn, som skulle i 10. klasse, kunne sagtens læse, hvad regeringen mente, og de var i hvert fald ikke enige med undervisningsministeren.
Christina Olumeko (ALT), 2025-02-18:
Hvis IPCC inden for de næste par år kommer frem til, at risikoen for Golfstrømmens kollaps er tilstedeværende, ligesom vi har hørt fra de øvrige forskere her i dag, skal det så forstås således, at Venstre gerne ser for sig og vil arbejde for, at vi også putter det ind i de økonomiske fremskrivninger og dermed bruger det i finanspolitikken i Danmark?
Anders Fogh Rasmussen (V), 2003-05-06:
Men det, det jo drejer sig om, er, skal vi sige de overordnede ting, som hr. Jeppe Kofod tilsyneladende er knap så interesseret i, nemlig at der har været en deling af EU, når det gælder håndteringen af Irakspørgsmålet, og der er det da en god ting, at landene nu snakker sammen sådan på kryds og tværs og finder ud af, hvordan vi kan skabe en samling i EU fremadrettet.
Anders Fogh Rasmussen (V), 2002-05-21:
Når der står i forslaget til vedtagelse, hvad ingen jo bør være overrasket over, når det er regeringspartierne, der bl.a. står bag, at det er i overensstemmelse med regeringens fastlagte politik, bygger det jo på den fastlagte politik globalt, som er, at Danmark aktivt har kæmpet for, at andre lande lever op til FN's målsætning om mindst at yde en udviklingsbistand på 0,7 pct. af BNI.
Ane Halsboe-Jørgensen (S), 2023-11-15:
Jeg er også glad for kontanthjælpsaftalen, vel vidende at den ikke løser alle problemer i den her sammenhæng, men med aftalen sikrer vi, at der er flere, der får foden indenfor på arbejdsmarkedet, og det er både godt for forældrene, børnene og samfundet i det hele taget, bl.a. med det nye indkomstfradrag.
Frank Aaen (EL), 2010-04-29:
Der er mange af de ting, hr. Morten Østergaard siger her, som jeg godt kunne tage op, og som jeg ikke er enig i, men jeg spørger helt enkelt: Hvordan får det, at man fjerner efterlønnen og afkorter dagpengeperioden fra 4 år til 2 år, oprettet 103.000 arbejdspladser?
Alex Ahrendtsen (DF), 2014-04-04:
Jamen det er jo en fornøjelse: Jeg bor i Odense og tager mig lidt af Gammel Estrup, mens hr. Michael Aastrup Jensen bor i nærheden af Randers og taler varmt for Odense Bys Museer; det ender jo efterhånden i den store forbrødring!
Ole M. Nielsen (KRF), 2001-04-06:
Og så kan jeg jo ikke lade være med at sige, at det jo altså var i februar 1999, vi havde debatten, men da var der altså nogle med kontakt til det virkelige liv, der allerede dengang kunne se, at da ændredes udviklingens retning, og i visse områder, som jeg var inde på før, går det altså stadig væk stærkt. Indkomstudjævning imellem befolkningsgrupper er jo en af de ting, som vi i høj grad kan rose os af i Danmark.
Kristian Hegaard (RV), 2021-04-09:
I Tele2/Watson-dommen fra EU-domstolen i 2017 blev det konkluderet, at EU's grundlæggende charter skal fortolkes sådan, at bestemmelsen er til hinder for en national lovgivning, der med henblik på bekæmpelse af kriminalitet fastsætter en generel og udifferentieret lagring af samtlige trafikdata og lokaliseringsdata.
Karsten Hønge (SF), 2018-05-25:
Jeg må sige, at jeg er noget mere optaget af den virkelighed, som hver dag betyder så meget for den unge uden uddannelse, for de udsatte børn og for de unge og for den hårdtarbejdende lønarbejder, der må leve under en ulighed i det iskolde grønlandske klassesamfund.
Jørn Jespersen (SF), 2000-05-02:
Det er klart, at der må være en eller anden bagatelgrænse for, hvad der skal offentliggøres, men jeg vil godt advare imod, at man bliver alt for restriktiv med hensyn til, hvad der kan offentliggøres, for det at bevise forsættet er jo ikke så nemt.
Kristian Jensen (V), 2004-12-07:
Det nye er, at der nu bliver gjort noget ved det, og vi har allerede i fair play-initiativet tilkendegivet, at vi ser et styrket myndighedssamarbejde som en af de vigtige hjørnesten, sådan at vi netop, når vi er ude at kontrollere, hvad enten det hører under Fødevareministeriet, Arbejdsdirektoratet, Beskæftigelsesministeriet, Integrationsministeriet eller Skatteministeriet, sørger for, at vi i højere grad får et myndighedssamarbejde, der tager hånd om, at vi får alle uretmæssigheder med.
Morten Bødskov (S), 2010-12-15:
Altså, hvis man vil forsøge at foregøgle den danske befolkning en virkelighed, hvor alt er guld og grønne skove efter 9 år med den her regering – der er ingen problemer overhovedet, alt kører bare derudad, og alt det, der står i aviserne om, at der sker store besparelser på uddannelse, at der bliver fyret folk på vores sygehuse, at pensionisterne nu kun kan få gjort rent en gang om måneden eller hver 14. dag, eller hvad det var, skyldes onde journalister, må vi forstå, som skriver dårligt om en regering, som virkelig gør det godt – så tror jeg virkelig, virkelig, man trænger til at komme ud og møde almindelige familier, være i dialog med dem om, hvordan de oplever den her regerings førte politik, tale med dem, fornemme, hvad det er, de har af bekymringer, og prøve at gøre de bekymringer til regeringens bekymringer.
Kristen Touborg (SF), 2002-05-22:
Men jeg vil godt spørge den konservative ordfører: Vil De Konservative sikre, at vi ikke får lavet en hovsabeslutning på det her område? Vil De Konservative sikre, at der bliver ordentlig tid til at diskutere beredskabsanalysen igennem, så vi får en ordentlig og bred debat om den?
Jann Sjursen (KRF), 2001-01-16:
Dahlgaard, for at have rejst en væsentlig debat om brug af statens penge og embedsmænd til fremme af bestemte politiske temaer, som det hedder. Forespørgeren selv gjorde sig stor umage med i sin tale at fremdrage en lang række eksempler på, hvor i hvert fald forespørgeren mener, at grænsen for brug af embedsmænd er overskredet, og andre ordførere har også gjort det.
Frode Sørensen (S), 2004-04-22:
Ifølge de analyser, der er foretaget 8 år efter etableringen, kan man konstatere, at de projekter, der indtil nu har fået støtte med IFV-ydelser, i betydeligt omfang er store og velkonstituerede virksomheder som f.eks. Arla, Steff-Houlberg, Kosangas m.fl.
Kathrine Olldag (RV), 2020-06-04:
Det er også vigtigt, synes jeg, på skatteområdet egentlig at notere sig, når vores it-systemer fungerer, og det har de jo gjort i det her tilfælde, således at det har været ret nemt at administrere de her forskellige hjælpepakker og det derved også vil være ret nemt at administrere udfasningen af dem.
Kristian Bøgsted (DD), 2026-01-21:
Hvad mener ministeren om DPPO’s forslag om at slette sidste del af § 67 i reguleringsbekendtgørelsen – dvs. sætningen »og skal samtidig afhænde kvoteandele svarende til overskridelsen, jf. § 69, stk. 1« – så fiskerne ikke rammes af regler, som de ikke selv er skyld i at overtræde?
Jonas Dahl (SF), 2011-02-09:
SF har faktisk lanceret et vækstudspil til skabelsen af 75.000 nye arbejdspladser, som rent faktisk vil gøre, at de mennesker, de nyuddannede, der i dag havner i arbejdsløshedskøen, kan komme ud på arbejdsmarkedet og bidrage til at øge den danske skatteindtægt.
Jan E. Jørgensen (V), 2025-10-09:
Derfor vil jeg gerne spørge Enhedslisten, om man mener, at det i den situation med det aggressive Rusland, vi ser, ville være ansvarligt ikke at leve op til de NATO-forpligtelser, som vi har indgået, nemlig at komme op på 3½ pct. af bnp.
Nick Zimmermann (DF), 2023-10-11:
Mener ministeren, at det er rimeligt, at hjemmehjælpsmodtagere i Køge Kommune, der bl.a. modtager praktisk hjælp såsom rengøring, nægtes hjemmehjælp, indtil de selv har gjort rent efter fund af asbest i deres lejlighed, selv om en læge påpeger, at det bør være professionelle, der rengør efter asbestfund?
Connie Hedegaard (KF), 2007-03-13:
Det er helt givet også noget, der kræver omstillinger – nu brugte hr. Per Clausen ordet revolution, og det kan vi såmænd godt enes om – at når 20 pct. af EU’s energiforsyning om bare 13 år skal kommer fra vedvarende energi, er det en kæmpe omstilling af hele det europæiske samfund, som vi skal have yderligere gang i.
Troels Ravn (S), 2013-03-12:
Det er så rigtigt, at der også er den mulighed, som ordføreren er inde på, nemlig at omegnskommuner kan søge om optagelse på skolen, men det bliver forhåbentlig et kvalificeret skoletilbud – det bliver det – og et aktiv for hovedstadsområdet, og jeg ser som sagt ikke noget odiøst i, at en nabokommune også kan søge om optagelse.
Sonja Mikkelsen (S), 1999-12-15:
Så vi gør altså, hvad vi kan for at rette op på den eventuelle tvivl, man kan have om priserne i fremtiden, men under alle omstændigheder vil der ikke være tale om voldsomme prisændringer, selv om der skulle blive tale om prisændringer i den sidste ende. Så vil jeg også gerne gøre opmærksom på, at der altså er
Svend Erik Hovmand (V), 1998-06-11:
Der er i hvert fald noget, der siger mig, at når svenskerne og tyskerne investerer 4 mia. kr. i en direkte linje parallelt med den, vi nedlægger, så er det nok, fordi de tror, at de kan få økonomien til at hænge sammen, og så kan vi også nok få løst det problem med de dér 20 mio. kr. i driften. Men for mig handler det ikke om det.
Eigil Andersen (SF), 2015-05-13:
På samme måde må man selvfølgelig her etablere et system, der gør, at hvis der er tale om dyr, som selvfølgelig ikke kan holde til bare at være inde i sådan et vogntog i flere dage, så må man fra det offentliges side sørge for, at de dyr bliver hjulpet på vej på den rigtige måde, hvis dem, der transporterer dem, ikke selv kan finde ud af det.
Christine Antorini (S), 2015-04-10:
Det bliver så suppleret med – og det er i øvrigt i forlængelse af den drøftelse, der har været i forligskredsen – at der også kommer en udtræksprøve, som det også er blevet sagt her, nemlig en selvrettende prøve i fysik/kemi, netop for at være sikker på, at man også hele tiden er opmærksom på, at det her altså også handler om at have fat i de kernefaglige kompetencer.
Søren Egge Rasmussen (EL), 2019-01-16:
Når man ser på, hvad sukkerroeproducenterne anbefaler, kører de jo med et sædskifte, hvor de har roer hvert tredje år, hvor det ligesom er anbefalingen, og hvor det jo kan medføre, at der så med tiden opstår flere insekter, som kan overleve på den bedrift, hvor man har et så dårligt sædskifte.
Mattias Tesfaye (S), 2021-11-10:
Der er fra min stol at se ikke en enkelt løsning på udfordringerne med at fastholde og rekruttere medarbejdere, herunder sygeplejersker, til sundhedssektoren, men der er behov for en fælles indsats fra mange sider, og vi håber, at nogle af de tiltag, jeg har nævnt her, kan bringe os i den rigtige retning.
Lene Espersen (KF), 2008-05-16:
Hvis jeg skal følge op på fru Karen Hækkerups eksempel, som åbenbart er begrundelsen for, at Socialdemokratiet bevæger sig ud på det her retspolitiske skråplan, vil jeg fastholde, at man allerede i dag kan give de pågældende et pålæg og dermed også sige, at besætningsejeren, hundeejeren, eller hvem det er, i disse tilfælde skal opfylde visse betingelser for at sikre, at dyrene har det godt, eller i sidst ende sige, at dyrene bliver fjernet fra vedkommende.
Søren Egge Rasmussen (EL), 2022-11-29:
Og der har vi jo så kunnet konstatere, at der både før valget og efter valget er et flertal, hvis Socialdemokratiet vil hjælpe de fattige børn, så det her lovforslag kan blive stemt igennem, sådan at der er en vished i forhold til de fattige familiers budget også efter den 1. marts.
Ole Birk Olesen (LA), 2021-12-14:
Så jeg vil gerne signalere, at vi er på borgernes side, men jeg har været en del af et arbejde, der var på borgernes side, og vi nåede frem til nogle konklusioner, og nu vil man noget, som går længere end de konklusioner, og derfor er jeg lidt i tvivl om seriøsiteten i det, der er fremlagt her, og derfor overvejer jeg, om vi skal stemme gult til det hele.
Sophie Hæstorp Andersen (S), 2002-10-31:
Jeg vil med det samme sige, at jeg ikke kender nogen amtsrådspolitikere, der synes, det er sjovt at gå til alenlange møder for at snakke om nedskæringer med befolkningen og for at snakke om omlægninger og lukkede sygehuse, så det med, at det skulle være et moratorium, fordi de tror, at de aldrig nogen sinde bliver nødt til at blive valgt igen, er mig helt uforståeligt. Når det gælder hr. Hans Andersens kommentar om udviklingen af sygehusene og om, hvorvidt det er korrekt, at man også skal kigge på kvalitet osv., når man lukker små sygehuse, så vil jeg sige, at vi da er fuldstændig enige.
Per Clausen (EL), 2010-06-10:
Det første er: Er det sådan, at vi i fremtiden kan gå ud fra, at de tal, der står i bemærkningerne til et lovforslag fra regeringens side, er det rene sludder, ingen relevans har og er noget vrøvl, hvorimod de svar, vi får fra ministeren, og de tal, der fremgår af dem, for slet ikke at tale om de tal, som Venstres ordfører sådan står og spreder omkring sig, skal vi tro på?
Anders Samuelsen (RV), 1999-04-23:
Det er vel det, vi efterlyser tit og ofte her fra Folketingets side, ligesom vi efterlyser det hos hinanden, når vi diskuterer lovforslag, og sådan som jeg indtil nu har forstået Fremskridtspartiets ordfører, har han ikke afvist, at det faktisk er en forpligtelse, kommunerne har, og som de bør leve op til, og som vi ikke skal lette dem for.
Karen Ellemann (V), 2011-12-07:
Når vi så i gårsdagens Momentum, som er Kommunernes Landsforenings magasin, kunne læse en artikel, hvor der tages udgangspunkt i Eurostats tal, som også fokuserer på, hvor mange elever det er, der er pr. lærer i folkeskolerne rundtomkring i de europæiske lande og også i Japan og i USA, så har vi igen den samme diskussion, hvor man ikke vil anerkende tallene. Jeg er enig i, at i forhold til Eurostats tal kan vi nok reelt sige, at man et eller andet sted er inde at sammenligne pærer og bananer, og det har ikke rigtig nogen gavn. Men når det handler om de danske tal og vi tager vores eget lille land og vores 98 kommuner og ser på forskellene, er ministeren så ikke bekymret over de ekstremt store forskelle, der alt andet lige er, i forhold til hvor meget den enkelte kommune leverer af undervisningstid til de elever, der nu går i den pågældende kommunes skoler?
Lone Dybkjær (RV), 2010-02-05:
Jeg skal ikke komme ind med en diskussion om nedskæringer i kriminalforsorgen og på personalet, men mere spørge, om det faktisk er sådan, at personalet har tid til at tilbyde regelmæssige og længerevarende samtaler, altså at sikre, at der bliver tilbudt længerevarende, regelmæssige samtaler med en præst, læge eller psykolog osv.
Dennis Flydtkjær (DD), 2023-02-02:
Altså, man kan jo lave reformer, der f.eks. gør noget ved sygefraværet eller får ældre til frivilligt at blive noget længere på arbejdsmarkedet, eller som får indvandrerkvinder til at komme ud på arbejdsmarkedet på lige fod med det, som danskerne gør.
Karina Due (DF), 2019-03-28:
Jeg kan komme med et andet eksempel, nemlig fra § 2 – det er de to vigtigste paragraffer i dyreværnsloven – hvor der står: »Dyr er levende væsener og skal behandles forsvarligt og beskyttes bedst muligt mod smerte, lidelse, angst, varigt mén og væsentlig ulempe.«
Anders Samuelsen (NY), 2008-04-14:
Det skyldes, at så længe vi har det absurde skattesystem, som vi har, hvor 40 pct. af de fuldtidsbeskæftigede rammes af topskat, er vi nødt til at lave den her slags ordninger, for ellers kan vi simpelt hen ikke tiltrække udenlandsk arbejdskraft, så det er en symptombehandling.
Henrik Brodersen (DF), 2009-11-11:
Jeg skal bare have ordføreren til at bekræfte, om ikke der, inden vi lavede den store reform, var kommuner, små landkommuner på 5.000 indbyggere, som simpelt hen havde så små budgetter, at hvis bare der flyttede en svært belastet familie til kommunen, kunne det være svært for den simpelt hen at holde budgetterne – den måtte lave dem om.
Pelle Dragsted (EL), 2016-05-13:
Det ligger ligesom i sagens natur med de her langsigtede lån, at der aldrig vil være en rigtig velfungerende konkurrence, og det gælder også andre områder i vores samfund, og der har vi også som samfund taget ansvar og sagt, at i de tilfælde, f.eks. monopoler og andet, er der nødt til at være en regulering.
Mattias Tesfaye (S), 2017-05-24:
Nogle af dem har været diskuteret tidligere i dag, og det vigtigste af alt er at genoprette den retstilstand, der var, før der for et par år siden faldt en uheldig dom om, at det nu ikke mere er den mest repræsentative kollektive overenskomst, der skal gælde, når man har godskørsel i Danmark.
Karina Lorentzen Dehnhardt (SF), 2023-02-22:
Er ministeren enig i, at Danmarks indsats mod krigsforbrydelser har en alvorlig mangel, i og med at Danmark – i modsætning til stort set alle andre EU-lande – ikke direkte har kriminaliseret forbrydelser som tortur, krigsforbrydelser og forbrydelser mod menneskeheden i sin straffelov?
Bent Hindrup Andersen (EL), 1997-11-05:
Det koster i dag 4,75 kr., og fortjenesten er godt og vel 13 kr., og det vil sige, at hvis man pålægger det en afgift, som svarer til, hvad prisen er i dag - en lille femmer - så kommer man ikke i klemme i EU, og efter min opfattelse når man også et niveau, der er rimeligt i forhold til, at vi især presser landbruget til denne omlægning i fravænningsstaldene.
Karina Adsbøl (DD), 2024-11-19:
Derudover kan vi heller ikke støtte op om, at regeringens forslag om at anvende reglerne for fordeling af børn i daginstitutioner gælder, 3 år efter at et boligområde er fjernet fra listen over udsatte boligområder, netop fordi vi er bekymrede over det her forslag.
Pernille Schnoor (ALT), 2019-02-08:
I forhold til den første del, nåleakupunktur, er vi enige i, at når man kan komme så galt af sted, som nogle er kommet, i forhold til f.eks. at stikke nåle i brystkassen, er det godt og vigtigt, at man får et kursus i, hvordan man undgår det.
Ole Birk Olesen (LA), 2019-02-06:
Det, der sker, er, at hvor det i dag er godt 2,8 mia. kr., der går til kommunerne, og 1,1 mia. kr., der går til regionerne, så vil de 1,1 mia. kr. ubeskåret blive overført til kommunerne og således ligge i kommunekasserne.
Arne Toft (S), 2003-11-18:
Jeg vil godt spørge fru Louise Frevert: Det er jo således, at Udvalget vedr. kommunale råd og nævns konklusioner er bevæggrunden for lovforslaget, og udvalget har i rapporten understreget, at de opgaver, som råd og nævn varetager, fortsat skal løses; tror fru Louise Frevert, at administrationen og udgifterne herved bliver mindre, og tror fru Louise Frevert, at opgaven kan løses lige så godt som nu, hvis amterne vælger at lade være med at nedsætte rådene?
Anders Fogh Rasmussen (V), 2003-10-10:
Samtidig ønsker mange at styrke bekæmpelsen af grænseoverskridende kriminalitet, terror osv., og regeringens forslag gør det muligt at fastholde den nuværende stramme udlændingepolitik og samtidig at kunne deltage fuldt ud i samarbejdet om bekæmpelse af grænseoverskridende kriminalitet, terror og menneskesmugling. Den nuværende udformning af forbeholdet giver ikke mulighed for, at disse to hensyn kan mødes.
Jette Gottlieb (EL), 2024-05-03:
for at sige, at retorik rummer mange ting, men at der også er noget faktuelt bagved, og det er et problem, at vi ikke er i stand til at brødføde os selv i forhold til at udføre de opgaver, vi ønsker skal udføres, for at vores velfærdssamfund overlever
Line Barfod (EL), 2006-09-07:
Da hr. Kristian Thulesen Dahl nu siger, at det er gået op for ham, at der mangler penge ude i kommunerne, og at han derfor har fået åbnet lidt for kassen, vil hr. Kristian Thulesen Dahl så støtte kravet fra oppositionen om at genåbne kommuneaftalen og få de penge ud, der mangler i kommunerne, få nogle af de mange milliarder ud, der ligger i statskassen, så man slipper for at skulle fratage ældre hjemmehjælp?
Henrik Svane (RV), 2000-02-10:
Jeg tror på, at den proces, som kirkeministeren har sat i gang, er god, fordi vi ofte ser, at mange af de forhold, som man skal arbejde med i menighedsrådene, er af en sådan karakter, at ganske almindelige borgere ikke har den faglige juridiske indsigt i mange af de ting, som man skal forholde sig til, også som arbejdsgiver, bare for at tage ét eksempel.
Vivi Kier (KF), 2009-02-05:
Det er jo fuldstændig rigtigt, når fru Anne Baastrup siger, at man godt kan blive chokeret over alt det, der sker i ens liv, første gang man hører nogle ting, og at man godt kan blive så chokeret over alt det, der sker i ens liv, at man egentlig ikke kan rumme det.
Steen Gade (SF), 2007-04-19:
Det betyder, at vi cementerer, at familier bliver fattigere, vi cementerer, at vi får en tydelig underklasse, vi cementerer, at en lang række børn kommer til at vokse op i miljøer, som på sigt er ringere for integrationen, og så dropper vi totalt projektet med, at kvinder også i flygtninge/indvandrermiljøet skal ud og arbejde på arbejdsmarkedet.
Per Clausen (EL), 2008-05-27:
Kendsgerningen er jo, at det er fuldstændig rigtigt, at hvis man ikke får lavet en international aftale i FN-regi, hvor de industrialiserede lande klart lever op til deres forpligtelse - både i forhold til 2020 og i forhold til at sende et signal om, at man vil det i forhold til 2050 er der jo ikke noget som helst håb om, at de fattige ulande vil gå ind og gøre en indsats, og heller ikke noget som helst håb om, at de halvrige lande, kan man sige, så vil gøre en indsats.
Peter Kofod (DF), 2025-02-04:
Jeg kunne også – og det er selvfølgelig en indrømmelse, som ingen vil mistænke mig for at komme med – forestille mig, at der var flere udlændinge, der skulle komme og se de smukke sider af Danmark, spise vores dejlige mad lavet af lokalt producerede råvarer og bo på vores dyre hoteller eller i vores feriehus eller tage på stranden og spise is og sørge for, at der blev genereret en masse arbejdspladser og betalt en masse skatter og afgifter, som vi så herinde kunne bruge på at gøre danskernes liv godt.